44. schôdza NR SR - 9.deň - A. dopoludnia
Dátum: 2014-12-09
Poslanec: Kuffa, Štefan (OĽANO)
Druh vystúpenia: Vystúpenie v rozprave

122. Pán predseda, ja som čakal, kedy dáte tú možnosť ústne sa prihlásiť, len technici trošku neskôr zareagovali. Vážený pán predseda, vážený pán navrhovateľ, spravodajca, dovoľte mi niekoľko slov k navrhovanému zákonu. Možno bude taký trošku iný pohľad, ktorý tu odprezentoval pán kolega pán Lipšic. Tak som sa zamyslel nad touto skutočnosťou, takáto malá krajina, ako je Slovensko a navyšovať rozpočet na zbrojenie. Áno, môžu sa viesť o tom rôzne polemiky. Uvediem len taký príklad rezortu, možno ministerstva zdravotníctva, kde trebárs 100 % prostriedkov nekončí 100 % zdravotníctve, ale údajne je to, 40 % prostriedkov, finančných, končí mimo zdravotníctva. Dovolím si povedať, že aj tu by mohla sa taká paralela previesť, že, alebo teda urobiť aj tú kontrolu, alebo proste to zrevidovať, že či naozaj ten objem finančných prostriedkov končí naozaj v tej armáde a je to naozaj na podporu obrany nášho štátu, alebo kde naozaj reálne končia tie finančné prostriedky. Ja keď som trošku sledoval tú medializáciu tých útočných pušiek a teda, že či áno a za koľko sa kúpili alebo sa nekúpili, tak ja som sa zamyslel úplne nad nejakou, skôr nad inou vecou, že či tie útočné pušky spĺňajú tie technické parametre a či sú naozaj také dobré, ani nie možno, však aj tá cena neni samozrejme, že ľahostajná, alebo nie je to jedno, ale že či by spĺňali tie útočné pušky tie požadované parametre pre výzbroj našej armády. A toto je tá otázka. Príklad uvediem. Naša krajina síce nie je neutrálnou, je členskou krajinou NATO, ale susedné Rakúsko napríklad nie je členskou krajinou NATO. Myslím si, že ani Nórsko, ani Fínsko nie sú, Nórsko dokonca nie je ani členom Európskej únie, ale Fínsko tiež nie je členskou krajinou NATO. Švajčiari sú neutrálni. Chcem poukázať tuná na túto, (reakcia navrhovateľa) Nórsko? Nórsko je v NATO, hej? Nórsko je, tak pardon, Nórsko je v NATO, tak sa ospravedlňujem. Tak Fínsko nie je v NATO, neni členskou krajinou NATO. Ale skôr chcem poukázať na takúto skutočnosť, ako je Švajčiarsko. Je to porovnateľná krajina, čo sa týka rozlohy, počtom obyvateľov je to väčšia krajina, ako sme my. Oni majú neutralitu, my sme členmi NATO. Ale keď som bol v tejto krajine, naozaj som sa pýtal a keď som si všimol tú výzbroj ručných zbraní tých vojakov a tých chlapcov som mal možnosť vidieť naozaj v uliciach miest a dokonca mal som možnosť aj vidieť, aj počuť, aj ako sa naozaj oni pripravujú na obranu svojho štátu. Dovolím si povedať, že naša krajina veľmi absentuje v tom. Neviem, že ako by sme my, muži v zálohe alebo možno chlapci naozaj vedeli strieľať a či by sme vôbec trafili veľkú stodolu pred sebou, hej? Možno to tak preháňam, ale v tejto krajine, tam tie cvičné streľby denno-denne majú. Muži sú vyzbrojení, každý muž musí byť, musí byť brancom, ak teda nie je, každý je povolaný, musí zaplatiť kauciu, ak neni spôsobilý ako vojak. Ale iný rozmer, ten technický, ktorý som chcel ako poukázať, lebo tie ručné zbrane ma naozaj zaujali, videl som ich len tak z diaľky, ale položil som otázku ľuďom, ktorí žijú v tejto krajine a teda som sa pýtal, že čo sú to za ručné zbrane? A odpoveď bola taká, že sú to, bola to špeciálna požiadavka pre strojárenský priemysel ich, aby vyrobili ručné zbrane, ktoré, do ktorých strelivo pasuje, alebo neviem teraz správny ten gramatický, pasuje do týchto zbraní vo všetkých ich okolitých krajinách. Do tej ich zbrane. Všetko strelivo, ktoré majú okolité krajiny, tak pasuje do tejto ručnej zbrane. Pasuje. Naopak, táto zbraň a to je strategický rozmer, táto zbraň, ak by ste sa k nej dostali, tak jednoducho strelivá tých okolitých krajín nepasujú, nepasujú, nie, teraz som to domotal. Prepáčte. Takto, tie strelivá, ktoré sú v okolitých tých krajinách, všetky pasujú, ale ich strelivo, takto, ich strelivo nepasuje do tých zbraní, ktoré sú okolité tie krajiny. Prepáčte, ja som sa tak trošku pomýlil ako v tomto smere. A je to aj strategický rozmer, lebo to v podstate pri tých vojnových konfliktoch, ale treba si tiež položiť otázku, že naša krajina, to vyzbrojenie aké bude plánovať? Nemyslím si, že naša krajina je nejakou veľmocou vojenskou, ani nikdy nebude, ale aby to zameranie našej krajiny bolo predovšetkým práve na tú obranu. Kolega tu naozaj tak spomenul, že koľko máme tuná ten mier, alebo vojna nebola v tej Európe? V strednej Európe 70 rokov, ale v Európe nie, lebo ten balkánsky konflikt, ktorý tuná bol a nikto by nepovedal, že čosi také tuná môže vzniknúť. Rovnako aj konflikt, ktorý je na Ukrajine. Ako by sme ho inak chceli nazvať, ako vojnou, tento vážny konflikt? Vlastní ľudia sa vraždia, sa zabíjajú. Keby sme sa týchto ľudí pýtali, že či toto si predstavovali a to je tá cena tej demokracie. Ja si myslím, že veľmi veľa ľudí by dnes kývalo záporne hlavou, lebo mnohé rozvrátené rodiny a domácnosti rozbité, domy, kopec obetí, mŕtvych ľudí, nielen ako mám na mysli vojakov, ale nevinných civilistov, do milióna utečencov. Myslím si, že túto krajinu sa nedá nazvať inak, ako rozvrátenou. Verím a chcem veriť, že nikto tuná v pléne Národnej rady by si čosi také neželal. Či je dostatočné množstvo do roku 2020, pán kolega, tak ste to navrhovali, že by to bolo na úrovni 1,6 % hrubého domáceho produktu, ale to nie je len otázka objemu peňazí, ale aj to efektívne využitie. Určite, každá krajina má právo, aj morálne právo má na to, aby sa bránila. A tú filozofiu stavať práve na tom. Stavať ju na tom, aby naša armáda nebola tá, alebo podľa možnosti nemusela byť tá, ktorá je nejaká agresívna, alebo naša krajina, aby nebola agresívnou. Ale aj našich vojakov, aj vyzbrojiť, aj pripravovať, aj cvičiť, aby sme boli krajinou, ktorá je schopná sa brániť. V súčasnej dobe, si dovolím povedať, že naša krajina, čo sa týka, možno aj keby bola naozaj, neviem si to ani predstaviť, že by bola mobilizácia, ako by sme boli bojaschopní, ako by sme sa dokázali postaviť zoči-voči skutočnosti, konfrontácii, keby tá naša krajina bola napadnutá. Myslím si, že mali by sme obrovské problémy. A zas nechcem povedať, že by na zbrojenie nešli vôbec žiadne finančné prostriedky, ale aby to bolo primerané a nieslo sa to v tom duchu, ktorý som tuná označil, aby naša krajina bola tá, aby bola bojaschopná, aby bola schopná sa predovšetkým brániť, aby naša krajina nebola tá, ktorá by bola takým agresorom. Ja len toľko k tomu, však dalo by sa veľmi veľa rozprávať o tej armáde, ale nebudem ďalej zdržiavať. Ďakujem.